
_START_ARTICLE_
EM i fodbold for kvinder 2017
_START_SECTION_
Valg af vært
_START_PARAGRAPH_
Holland blev valgt som været for slutrunden 4. december 2014 af UEFA's eksekutivkomite. Udover Holland havde også Østrig, Frankrig, Israel, Polen, Skotland og Schweiz udvist interesse for at afholde mesterskabet.
_START_SECTION_
Kvalifikationen
_START_PARAGRAPH_
Kvalifikationen til slutrunden, der har deltagelse af 47 landshold (hvilket er rekord) blev indledt i april 2015, hvor den indledende kvalifikationsturnering blev afholdt. Den afsluttende kvalifikationsturnering varer fra september 2015 til september 2016. De afsluttende playoffkampe spilles i oktober 2016. Andorra deltog for første gang i kvalifikationen til EM for kvinder på seniorsiden.
_START_SECTION_
Gruppespil
_START_PARAGRAPH_
De deltagende hold fordeles i fire puljer med fire hold i hver. Efter gruppespillet går to hold fra hver pulje videre til slutspillet, bestående af kvartfinaler, semifinaler og finale. Der spilles ikke bronzekamp.
_START_SECTION_
Slutspil
_START_PARAGRAPH_
Under slutrunden bruges forlænget spilletid og straffesparkskonkurrence, hvis det bliver nødvendigt.